EFORL มอง H2/59 ผลงานดีขึ้น เข้าสู่ช่วงไฮซีซั่น
EFORL คาดว่าแนวโน้มผลงาน Q2/59 ดีกว่า Q1 มั่นใจรายได้ในปีนี้ที่ 5 พันลบ. เตรียมจับมือพันธมิตร ตั้งบ.ร่วมทุน ทำกิจการร่วมค้า-ขยายเครือข่ายสินค้าครอบคลุมในอาเซียน
13 มิ.ย. 2559

นายธีรวุทธิ์ ปางวิรุฬห์รักข์ ประธานเจ้าหน้าที่บริหาร บริษัท  อี ฟอร์ แอล เอม จำกัด (มหาชน) หรือ EFORL เปิดเผยว่า บริษัทคาดว่าแนวโน้มผลประกอบการไตรมาส 2/59 เริ่มฟื้นตัว และจะดีขึ้นอย่างชัดเจนในช่วงครึ่งปีหลัง เนื่องจาก สถานการณ์เศรษฐกิจที่ฟื้นตัวดีขึ้น อีกทั้งเป็นช่วงไฮซีซันของธุรกิจสนับสนุน สำหรับรายได้ทั้งปี 59 บริษัทคาดว่าจะอยู่ที่ราว 5,000 ล้านบาท
อนึ่งในไตรมาส 1/59 บริษัทและบ.ย่อย จะขาดทุนสุทธิ 32.26 ล้านบาท เพราะในช่วงครึ่งปีหลังถึงช่วงสิ้นปี เป็นช่วงไฮซีซันของธุรกิจ 
นอกจากนี้ บริษัทจะมีการเซ็นสัญญาร่วมทุนกับพันธมิตรในการจัดตั้งบริษัทย่อยชื่อว่า บริษัท ไอเฮลธ์ วี-แคร์ จำกัด เพื่อรองรับการทำกิจการร่วมค้าและขยายเครือข่ายสินค้า ให้ครอบคลุมพื้นที่ประเทศในกลุ่มอาเซียนกับบริษัท iHealth Lab Inc Silicon Valley, California. ประเทศสหรัฐอเมริกา (iHealth) ในธุรกิจตัวแทนจำหน่ายเครื่องมือและอุปกรณ์การแพทย์ยี่ห้อ iHealth
 